Klefarnir um borð í Norrænu tryggja þér þægilega dvöl á meðan siglt er yfir Atlantshafið . Þú getur valið um tegund klefa , t.d. hvort þú viljir klefa með glugga eða án glugga . Ef þú hefur áhuga á að gera vel við þig þá mælum við með deluxe klefum eða jafnvel svítunni um borð . Norræna býður einnig upp á ódýrari ferðamáta með svefnpokaplássi fyrir þá sem vilja ferðast ódýrt . Minibar / ísskáp má finna í öllum klefum sem hafa glugga . Ef þú bókar klefa með glugga þá getur þú pantað minibar í klefann fyrirfram . Með því að bóka minibar fyrirfram þá er hann ávallt opinn meðan þú siglir með Norrænu . Ef minibarinn klárast þá getur þú ávallt notað ísskápinn undir aðra drykki sem þú kaupir um borð í skipinu . Ef um er að ræða fleiri gesti í klefa en rúm , þá er hægt að bóka fyrirfram rúmfatapakka fyrir 1.290 ISK á mann . Rúmfatapakkinn inniheldur sæng , kodda , lak og handklæði . Ef þú hefur áhuga á að leigja rúmfatapakka þegar þú ert komin um borð í skipið þá getur þú gert það í móttökunni sem staðsett er á 5. dekki . Þá er pakkinn á 20 EUR á mann . Rúmfatapakkinn er svo afhentur í klefann þinn . Ef þú vilt einungis bóka kodda með koddaveri , þá er það einnig hægt og kostar 4 EUR á mann . Veldu á milli fjölskylduklefa með eða án glugga . Ef þú ert fjölskylda með börn þá hentar fjölskylduklefi með tengihurð eða deluxe klefi með tvíbreiðu rúmi og svefnsófa .